[{"text_idx": "#000001", "text": "Rusio plifortigas la represion kontrau\u0306 la opoziciantoj al la milito kaj kontrau\u0306 la amaskomunikiloj, dum invado de Ukrainio"}, {"text_idx": "#000002", "text": "La malalta c\u0302ambro de la Parlamento unuanimece adoptis amendon, kiu antau\u0306vidas punojn g\u0302is dek kvin jaroj da enkarcerigo okaze de diskonigo de informoj celantaj \u00ab senkredigi \u00bb la armeajn fortojn."}, {"text_idx": "#000003", "text": "La premego intensig\u0302as kontrau\u0306 la amaskomunikiloj kaj la rusiaj civitanoj. Vendredon 4an de marto, Rusio lau\u0306leg\u0302igis pezajn punojn okaze de disvastigoj de \u00ab mensogaj informoj pri la armeo \u00bb."}, {"text_idx": "#000004", "text": "Tio estas la lasta interna restriko de libereco, kiu akompanas la invadon de Ukrainio."}, {"text_idx": "#000005", "text": "La Parlamento unuanimece adoptis amendon antau\u0306vidantan punojn, kiuj povos atingi dek kvin jarojn da enkarcerigo okaze de disvastigo de informoj celantaj \u00ab senkreditigi \u00bb la armeajn fortojn."}, {"text_idx": "#000006", "text": "La rusia prezidento Vladimir Putin subskribis tiun dokumenton, kiu do validas ekde nun."}, {"text_idx": "#000007", "text": "Alia amendo adoptita antau\u0306vidas punojn pro \u00ab alvokoj al punoj kontrau\u0306 Rusio \u00bb, kies ekonomio spertas malfacilaj\u0302ojn fronte al la reprezaliaj okcidentaj arang\u0302oj de post la invado de Ukrainio."}, {"text_idx": "#000008", "text": "Tiuj tekstoj, kiuj aplikig\u0302as samtempe al la amaskomunikiloj kaj al la privatuloj, plifortigas la leg\u0302an aparaton de la au\u0306toritatoj en la informmilito, kiujn ili kondukas en Rusio."}, {"text_idx": "#000010", "text": "La leg\u0302o adoptita vendredon jam efikas. Vendredon, la Novaja Gazeta, plej fama el la rusiaj sendependaj j\u0302urnaloj, anoncis la forigon de kelkaj el siaj enhavoj pri la invado de Ukrainio por eviti punojn."}, {"text_idx": "#000011", "text": "\u00ab Sed ni decidis plu labori \u00bb, certigis la mediato, kiu ricevis la Nobelpremion pri Paco 2021 Dmitri Muratov. La BBC siaflanke anoncis, ke g\u0302i \u00ab provizore interrompas la laboron de c\u0302iuj j\u0302urnalistoj \u00bb de sia buroo en la lando."}, {"text_idx": "#000012", "text": "Kelkajn horojn pli frue, la reguliganto pri mediatoj Roskomnadzor striktigis la aliron en la lando al la rusparolantaj retejoj de la BBC, de la germana televido Deutsche Welle, de la sendependa retejo Meduza kaj de Radio Svoboda, rusa elsendilo de RFE/RL."}, {"text_idx": "#000013", "text": "Roskomnadzor decidis ankau\u0306 blokadon de Fejsbuko kaj restrikti aliron al Tvitero."}, {"text_idx": "#000014", "text": "Tagon antau\u0306en, la simbola radiostacio Ekho Moskvy (Moskva eh\u0302o) anoncis sian malfondon, kaj la sendependa televidkanalo Dojd anoncis interrompon de sia aktiveco, post blokado de siaj retejoj."}, {"text_idx": "#000015", "text": "Krome, lau\u0306 la NeRegistara Organizaj\u0302o OVD-Info, pli ol 8 000 personoj estis arestitaj en Rusio c\u0302ar ili manifestaciis, interalie en Moskvo kaj Sankt-Peterburgo, kontrau\u0306 la invado de Ukrainio, kiu komencig\u0302is la 24an de februaro."}, {"text_idx": "#000016", "text": "Rusio : pluraj centoj da personoj estis arestitaj dum malpermesitaj manifestacioj kontrau\u0306 la milito en Ukrainio"}, {"text_idx": "#000017", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000020", "text": "Voir le profil de neniammilitointerni sur le portail Overblog"}]